**Wendy A. Okolo**, nada en Nixeria en 1989, é unha enxeñeira de investigación aeroespacial nixeriana que traballa na División de Sistemas Intelixentes do Centro de Investigación Ames da NASA e onde tamén dirixe o Programa de énfase especial para mulleres.   Okolo foi a primeira muller negra en graduarse en enxeñería aeroespacial na Universidade de Texas en Arlington.

Traxectoria
-----------

Okolo completou o bacharelato no Queen's College, unha escola para mulleres en Lagos, Nixeria e en 2010 licenciouse en enxeñería aeroespacial na Universidade de Texas en Arlington (UTA). Como estudante de posgrao, Okolo foi presidenta da Sociedade de Mulleres Enxeñeiras da Universidade.
Aos 26 anos, en 2015, Okolo completou o seu doutoramento en enxeñaría aeroespacial na UTA e converteuse na primeira muller negra en obter este título académico nesta institución.  Os seus estudos de doutoramento foron supervisados por Atilla Dogan,  e a súa tese doutoral centrouse nos métodos de aforro de combustible nos avións.

Carreira
--------

Okolo comezou a súa carreira profesional mentres era estudante de posgrao como bolseira en Lockheed Martin, traballando coa nave espacial Orion da NASA.  Durante dous veráns, Okolo traballou na Oficina de Xestión de Requisitos de Enxeñaría de Sistemas e no equipo de Mecánica de Hatch en Enxeñaría Mecánica. Como estudante de posgrao, Okolo traballou en Deseño e Análise de Control no Laboratorio de Investigación da Forza Aérea (AFRL) na Base Aérea Wright-Patterson .

Okolo converteuse en xestora de subproxectos na División de Sistemas Intelixentes do Centro de Investigación Ames  e en enxeñeira de investigación en Discovery and Systems Health Technology (DASH), realizando funcións como a investigación de aplicacións de sistemas de control, a supervisión do estado dos sistemas e a creación de solucións para problemas relacionados co deseño de avións e naves espaciais.

Premios
-------

* Bolsa Amelia Earhart (2012)
* Premio de posgrao John Leland Atwood da AIAA (2013)

Notas
-----

1. ↑  "Dr. Wendy Okolo: The Most Promising Engineer in Government" (en inglés).
2. 1 2  "Wendy A. Okolo".
3. 1 2  "African woman reaching lofty heights as aerospace engineer".
4. ↑  "Close Bonds - Unbranded Stories - UT Arlington". *Uta.edu*. Arquivado dende o orixinal o 04 de outubro de 2019. Consultado o 10 de decembro de 2021.
5. ↑  "MAE Ph.D. Student Awarded a NDSEG Fellowship | UT Arlington College of Engineering" (en inglés). Arquivado dende o orixinal o 06 de novembro de 2019. Consultado o 10 de decembro de 2021.
6. 1 2  Griffin, Charmaine. "Wendy Okolo Is The First Black Woman To Earn A Doctorate In Aerospace Engineering - Blavity" (en inglés). Consultado o 2021-05-04.
7. ↑  viewlogwin20\_oG. "Dr. Wendy Okolo: The Most Promising Engineer In Government - The Bridge News".
8. ↑  "Meet Wendy, Nigeria's NASA whizz who is the 'most promising engineer in US government'".
9. ↑  "Nigerian Wendy Okolo becomes First African Lady to Grasp a Phd in Aerospace Engineering".
10. ↑  "MAE Ph.D. Student Awarded an Amelia Earhart Fellowship - UT Arlington College of Engineering". Arquivado dende o orixinal o 06 de novembro de 2019. Consultado o 10 de decembro de 2021.
11. ↑  "Okolo Earns AIAA's Leland Award | UT Arlington College of Engineering" (en inglés). Arquivado dende o orixinal o 06 de novembro de 2019. Consultado o 10 de decembro de 2021.